Ba ar an 7 Bealtaine 1945 i gCill, Co Chill Dara, Éire, a rugadh an t-oirfideach cáiliúil Liam Ó Floinn. Is iomaí ceolchoirm agus taifeadadh atá déanta ag an mháistirphíobaire uilleann seo le popréaltaí agus le rac-réaltaí (ar nós Mark Knopfler, Kate Bush, Enya, Sinéad O’Connor, Mary Black, Afro Celt Sound System, Van Morrison, The Everly Brothers, John Cage, Nigel Kennedy srl), le ceolfhoirne (saothair Shaun Davey ach go háirithe ach go leor eile chomh maith ar nós Proms na BBC) agus fiú amháin leis an bhfile Éireannach Seamus Heaney, buaiteoir Dhuais Nobel na Litríochta sa bhliain 1995. Ach in ainneoin na ngaiscí seo uilig is mar cheoltóir an-ábalta traidisiúnta is mó atá meas ag an phobal ar Liam Óg Ó Floinn. Sa bhliain 2007, an deichiú bliain den scéim gradam náisiúnta áitithe seo, bronnadh Gradam Ceoil TG4 air.